12.3.2014 Jurnalul Oficial al Uniunii Europene L 71/3 DECIZII DECIZIA 2014/129/PESC A CONSILIULUI din 10 martie 2014 de promovare a unei rețele europene de grupuri de reflecție independente în domeniul neproliferării, în sprijinul punerii în aplicare a Strategiei UE împotriva proliferării armelor de distrugere în masă CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1), întrucât: (2) La 12 decembrie 2003, Consiliul Uniunii Europene a adoptat Strategia UE împotriva proliferării armelor de distrugere în masă (denumită în continuare „Strategia UE împotriva proliferării ADM”), al cărei capitol III cuprinde o listă de măsuri care trebuie adoptate atât în Uniune, cât şi în țările terțe pentru combaterea acestei proliferări. Uniunea pune în aplicare în mod activ Strategia UE împotriva proliferării ADM și dă curs măsurilor enumerate în capitolul III, cum ar fi dezvoltarea struc- turilor necesare în cadrul Uniunii. La 8 decembrie 2008, Consiliul a adoptat concluziile sale şi documentul intitulat „Noi linii de acțiune ale Uniunii Europene privind combaterea proliferării armelor de distrugere în masă și a vectorilor acestora” (denumit în continuare „noile linii de acţiune”), în care se afirmă că proliferarea ADM continuă să reprezinte una dintre cele mai mari amenințări în materie de securitate și că politica în materie de neproliferare constituie o componentă esențială a politicii externe şi de securitate comune (PESC),. În noile linii de acţiune, Consiliul solicită formațiunilor și organismelor competente ale Consiliului, Comisiei, altor instituţii și statelor membre să asigure acestui document o urmare concretă. În noile linii de acţiune, Consiliul subliniază faptul că acţiunile Uniunii de prevenire a proliferării ar putea să beneficieze de sprijinul oferit de o rețea neguverna- mentală în domeniul neproliferării, prin reunirea insti- tuțiilor de politică externă și a centrelor de cercetare specializate în domeniile strategice ale Uniunii și, în același timp, prin valorificarea reţelelor utile deja exis- tente. O astfel de rețea ar putea fi extinsă la instituții din țările terţe cu care Uniunea desfășoară dialoguri specifice legate de chestiunea neproliferării. La 15 și 16 decembrie 2005, Consiliul European a adoptat Strategia Uniunii Europene de combatere a acumulării ilicite şi a traficului ilicit de arme de calibru mic şi armament uşor (SALW), precum și de muniție aferentă (denumită în continuare „Strategia UE privind SALW”), care stabileşte orientările pentru acţiunea Uniunii în domeniul SALW. Potrivit strategiei UE privind SALW, acumularea ilicită şși traficul ilicit de SALW şi muniție aferentă reprezintă o ameninţare gravă la adresa păcii și securității internaționale. Printre obiectivele identificate în cadrul strategiei UE privind SALW se numără necesitatea de a favoriza multi- lateralitatea eficientă pentru a crea mecanisme, la nivel internațional, regional sau în cadrul Uniunii și al statelor sale membre, pentru a preveni furnizarea şi proliferarea cu caracter destabilizator a SALW şi a muniției aferente. La 26 iulie 2010, Consiliul a adoptat Decizia 2010/430/PESC (!) care a instituit o rețea europeană de grupuri de reflecție independente și a prevăzut ca punerea în aplicare a deciziei din punct de vedere tehnic să fie realizată în cadrul Consorţiului UE pentru neproliferare (denumit în continuare „consorțiul”). Alegerea consorțiului ca beneficiar unic al unui grant se justifică în acest caz prin intenția Uniunii de a continua, cu sprijinul statelor membre, o cooperare fructuoasă cu o rețea de grupuri de reflecție europene care contribuie la crearea unei culturi europene comune privind neproli- ferarea și dezarmarea și care sprijină Uniunea în dezvoltarea și modelarea politicilor sale în aceste domenii și în creşterea vizibilității Uniunii. În acest caz, este necesară o finanțare de 100 % datorită naturii înseşi (!) Decizia 2010/430/PESC a Consiliului din 26 iulie 2010 de instituire a unei rețele europene de grupuri de reflecție independente în domeniul neproliferării în sprijinul punerii în aplicare a Strategiei Uniunii Europene împotriva proliferării armelor de distrugere în masă (JO L 202, 4.8.2010, p. 5).